**Anotimpuri**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ANOTIMPURI

-glosă -

Anotimpurile toate,

nouă-n dar ne-au fost lăsate,

să ne bucure privirea,

să ne-aducă fericirea.

Un climat eterogen,

fiecare cu al său gen,

ale anului sunt toate,

anotimpurile date.

Iarna albă friguroasă,

și vara cea călduroasă,

cu a lor diversitate,

nouă ne sunt date toate.

Primăvara înverzește,

toată natura-nflorește,

să ne bucure privirea,

să trezească toată firea.

Și toamnei celei bogate,

cu recolte îmbelșugate,

pentru a noastră fericire,

i se dă- n dar ruginire.

Să ne-aducă fericirea,

să ne bucure privirea,

nouă-n dar ne-au fost lăsate,

anotimpurile toate.

Alexandrina Spânu - SPERANȚE